U-I-26/08
Natisni
Opravilna št.:
U-I-26/08
Datum odločitve:
12. 2. 2009
ECLI:
ECLI:SI:USRS:2009:U.I.26.08
Akt:
Odlok o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 25/98, 19/2000 in 23/05), 4. tč.
Sklep o dopolnitvi Odloka o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 29/07)
Izrek:
Pobuda za začetek postopka za oceno ustavnosti in zakonitosti 4. točke Odloka o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 25/98, 19/2000 in 23/05), kolikor pod zaporedno številko 147 kategorizira lokalno cesto z oznako 892550 R – Breg v delu, ki poteka po parc. št. 443/4, k. o. Štrihovec, in Sklepa o dopolnitvi Odloka o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 29/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marjana Dajčer, Šentilj v Slovenskih goricah
Datum vloge:
4. 2. 2008
Vrsta odločitve:
sklep
Vrsta rešitve:
zavrženje
Dokument:
US28568
Dokument v PDF obliki:
U-I-26-08.pdf
79 KB
Prenesite datoteko
U-I-26/08-5
12. 2. 2009
SKLEP
Ustavno sodišče je v postopku za preizkus pobude Marjane Dajčer, Šentilj v Slovenskih goricah, ki jo zastopa Miran Dobovišek, odvetnik v Mariboru, na seji 12. februarja 2009
sklenilo:
Pobuda za začetek postopka za oceno ustavnosti in zakonitosti 4. točke Odloka o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 25/98, 19/2000 in 23/05), kolikor pod zaporedno številko 147 kategorizira lokalno cesto z oznako 892550 R – Breg v delu, ki poteka po parc. št. 443/4, k. o. Štrihovec, in Sklepa o dopolnitvi Odloka o kategorizaciji občinskih cest v Občini Šentilj (Medobčinski uradni vestnik Štajerske in Koroške regije, št. 29/07) se zavrže.
Obrazložitev
1. Pobudnica izpodbija v izreku tega sklepa navedena akta. Meni, da sta v neskladju s 33. in z 69. členom Ustave. Pravni interes utemeljuje z zatrjevanjem, da je lastnica zemljišča, po katerem poteka kategorizirana občinska cesta. Navaja tudi, da teče pred Okrožnim sodiščem v Mariboru med njo kot tožečo stranko in Občino Šentilj kot toženo stranko pravdni postopek, v katerem zahteva odstranitev občinske ceste z njenega zemljišča.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnica je stranka v pravdnem postopku, ki teče zaradi varstva lastninske pravice na kategorizirani občinski cesti. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnica še ne izkazuje pravnega interesa za oceno ustavnosti in zakonitosti izpodbijanih aktov. Zato je Ustavno sodišče pobudo, ne da bi se spuščalo v naravo izpodbijanega Sklepa o dopolnitvi Odloka o kategorizaciji občinskih cest v Občini Šentilj, zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik